ตลท.ปลดเครื่องหมาย NP หุ้น CIG รอบเช้าวันนี้
ตลท.ปลดเครื่องหมาย NP หุ้น CIG พร้อมขึ้นเครื่องหมาย NR ตั้งแต่การซื้อขายรอบเช้าวันนี้ (6 มิ.ย.) เป็นต้นไป หลังตรวจสอบงบการเงินปี 58 แล้วไม่พบการถูกจำกัดของผู้สอบบัญชี
6 มิ.ย. 2559

ตลาดหลักทรัพย์แห่งประเทศไทย (ตลท.) ปลดเครื่องหมาย NP ตั้งแต่รอบเช้าวันนี้ (6 มิ.ย.) และขึ้นเครื่องหมาย NRบริษัท ซี.ไอ.กรุ๊ป จำกัด (มหาชน) หรือ CIG ตั้งแต่ช่วงเช้าวันนี้เป็นต้นไป เนื่องจากตลาดหลักทรัพย์ได้รับแจ้งจากสำนักงาน ก.ล.ต. ว่าสำนักงาน ก.ล.ต. ได้พิจารณางบการเงินฉบับใหม่ประจำปี 2558 สิ้นสุดวันที่ 31 ธันวาคม 2558แล้วไม่พบว่าการที่ผู้สอบบัญชีมีเงื่อนไขและข้อสังเกตต่องบการเงินฉบับใหม่เกิดจากการถูกจำกัดขอบเขตโดยผู้บริหาร  หรือการจัดทำงบการเงินไม่เป็นไปตามมาตรฐานการบัญชีแต่อย่างใด
อนึ่งเครื่องหมาย NR (Notice Received) ตลาดหลักทรัพย์ได้รับการชี้แจงข้อมูลจากบริษัทจดทะเบียนที่ได้มีการ Pending (NP) ไว้แล้ว